ધોરણ ૬ થી ૧૦માં ભણતાં વિદ્યાર્થીઓની ગુજરાતી ભાષાની અભિવ્યક્તિની ક્ષમતા વધે અને તેઓ મૌલિક રીતે સર્જનાત્મક લખાણ લખતા થાય તે હેતુથી માતબાર ઇનામો સાથેની હાસ્ય વાર્તાલેખન સ્પર્ધાનું આયોજન જાન્યુઆરી માસમાં કરવામાં આવ્યું હતું. ૫૦થી વધુ શાળાઓમાંથી ૪૫૦ થી વધારે વિદ્યાર્થીઓએ આ વાર્તાલેખન સ્પર્ધામાં ભાગ લીધો હતો જેનું આયોજન શ્રીમતી દર્શા કિકાણી (પ્યોરીટી ફ્લેક્ષપેક લિમિટેડ-વડોદરા, આત્માન ફાઉન્ડેશન-ગાંધીનગર અને વિચારવલોણું પરિવાર-અમદાવાદના સહકારથી) દ્વારા કરવામાં આવ્યું હતું. સતત બીજા વર્ષે આ પ્રકારની સ્પર્ધા યોજાઈ હતી, જેમાં સામાન્ય અને દિવ્યાંગ વિદ્યાર્થીઓએ ભાગ લીધો હતો. ગયા વર્ષની વિજેતા વાર્તાઓ પુસ્તક રૂપે ‘વાર્તામેળો’ નામથી વિચારવલોણું પરિવાર તરફથી પબ્લિશ થઈ છે અને હાજર રહેલ મહેમાનોને તે ભેટ તરીકે આપવામાં આવી હતી.